Πολλές φορές αναρωτιέμαι πώς ήταν οι πολιτικοί μας αρχηγοί στα νιάτα τους. Τί σκέφτονταν, τί ονειρεύονταν, αν είχαν φανταστεί ότι κάποτε θα καθόριζαν τις τύχες μας, πόσες από τις ιδέες τους πρόδωσαν για να φτάσουν «εκεί πάνω», πώς διαμορφώθηκε η ιδεολογία τους στο πέρασμα του χρόνου. Πόσο κατηγορούσαν τους πολιτικούς της δικής τους εποχής, πόσο υιοθέτησαν τις πρακτικές τους. Πόσες φιλίες και «συντροφικότητες» χάθηκαν… Δεν θα μάθω ποτέ. Ας αρκεστώ στην εικόνα τους.

Καμιά φορά η φυσιογνωμία και το βλέμμα στην εποχή της αθωότητας μπορεί να πει περισσότερα από όσα μπορούμε να διαβάσουμε στις «πρωτόλειες» συνεντεύξεις τους. Κοιτάξτε προσεκτικά τα πρόσωπά τους και… τα συμπεράσματα δικά σας. Δηλαδή, όχι μόνο δικά σας. Γι’ αυτό υπάρχουν και τα σχόλια σ’ αυτό το blog.

Αλέξης Τσίπρας

Ο πρωθυπουργός στα μαθητικά χρόνια. [η φωτο από την διαδικτυακή έκδοση του περιοδικού Crash]

Κυριάκος Μητσοτάκης

Ο νεαρός Κυριάκος μαζί με τον μπαμπά [η φωτο από το backstage24.gr]

Νίκος Μιχαλολιάκος

Θαρρώ πως το βλέμμα εδώ τα λέει όλα [φωτο από luben.tv]

Φώφη Γεννηματά

Εδώ με τον πατέρα της Γιώργο Γεννηματά… Ξέρω, ξέρω, τώρα θα αρχίσουν τα σχόλια για την κληρονομικότητα (η φωτο από ΤΑ ΝΕΑ)

Δημήτρης Κουτσούμπας

Δύσκολο να βρεις υλικό για τα στελέχη του ΚΚΕ, βρήκα μια πολύ μικρή φωτο από το inews.gr

Σταύρος Θεοδωράκης

Νεαρός δημοσιογράφος τότε… ίσως ποτέ δεν είχε φανταστεί πως θα γινόταν πολιτικός αρχηγός [φωτο από το iefimerida.gr]

Πάνος Καμμένος

Δίπλα στον Αντώνη Σαμαρά, όταν ακόμη ήταν καλά φιλαράκια, με κατσαρό μαλλί, λιγότερα κιλά… άλλες εποχές [από αφιέρωμα στα νιάτα των πολιτικών από το followme.gr]

Βασίλης Λεβέντης

Υπήρξε και επίδοξος λαϊκός αοιδός. Έβγαλε μάλιστα και δίσκο. Η επιτυχία δεν ήταν η αναμενόμενη. Αλλά έχει ο καιρός γυρίσματα. (από το μπλογκ «Δισκορυχείον»)

Παναγιώτης Λαφαζάνης

Πριν πάρει το ταξί για το Νομισματοκοπείο, παρέα με τους συντρόφους Μίμη Ανδρουλάκη και Παναγιώτη Λαφαζάνη. [από iefimerida.gr]

Ζωή Κωνσταντοπούλου

Η αρχηγός της Πλεύσης Ελευθερίας, φοιτήτρια της Νομικής ακόμα… (φωτο από YouTube)

Bonus photo: Προκόπης Παυλόπουλος

Ο Πρόεδρος της Δημοκρατίας, νέος μπαμπάς, σχεδόν σαράντα χρόνια πριν…

Είπαμε… δικά σας τα συμπεράσματα και τα σχόλια…